શરીફ પદ છોડશે તો તેમની જગ્યાએ તેમના નાના ભાઇ શહબાઝ શરીફને પ્રધાનમંત્રી બનાવવામાં આવશે. હાલ શહબાઝ શરીફ પંજાબના મુખ્યમંત્રી છે. શહબાઝ પાકિસ્તાની સંસદના નીચલા ગૃહ નેશનલ સંસદના સભ્ય નથી, અને આ કારણે તેઓ તરત પ્રધાનમંત્રી બની શકશે નહીં, અને તેમને ચૂંટણી લડવી પડશે. શહબાઝ ચૂંટણીમાં જીત મેળવે ત્યાં સુધી રક્ષામંત્રી ખ્વાજા આસિફ 45 દિવસ સુધી પ્રધાનમંત્રી તરીકે કાર્યભાર સંભાળી શકે છે. આ નિર્ણય સત્તા પર રહેલી પાકિસ્તાન મુસ્લિમ લીગ નવાઝની ઉચ્ચ સ્તરીય બેઠકમાં લેવામાં આવ્યો છે.